Distritong pambatas ng Lungsod ng Iloilo

Ang solong Distritong Pambatas ng Lungsod ng Iloilo ang kinatawan ng mataas na urbanisadong lungsod ng Iloilo sa mababang kapulungan ng Pilipinas.

Kasaysayan 

Ang kasalukuyang nasasakupan ng Lungsod ng Iloilo ay dating kinakatawan ng ikalawang distrito ng lalawigan ng Iloilo. Noong 1907, ang noo'y munisipalidad ng Iloilo ay binubuo ng mga dating pueblo ng Iloilo, Jaro, La Paz, Mandurriao at Molo. Ang Arevalo ay hiwalay na munisipalidad ng panahong iyon. Sa pamamagitan ng Kautusang Tagapagpaganap Blg. 64 na inilabas noong Disyembre 24, 1907, muling ginawang munisipalidad ang Jaro. Sa pamamagitan naman ng Kautusang Tagapagpaganap Blg. 70 na nilagdaan noong Oktubre 11, 1919, muling ginawang munisipalidad ang La Paz.

Noong 1936, pinagsama ang mga munisipalidad ng Arevalo, Iloilo at La Paz upang buuin ang Lungsod ng Iloilo. Nanatili itong kinakatawan ng ikalawang distrito ng Iloilo. Noong 1940, dinugtong muli ang munisipalidad ng Jaro sa lungsod.

Bilang isang nakakartang lungsod, nagpadala ng dalawang assemblymen at-large ang lungsod sa Kapulungang Pambansa ng Ikalawang Republika. Nang manumbalik ang Komonwelt noong 1945, ibinalik ang lungsod sa ikalawang distrito ng Iloilo hanggang 1972.

Bahagi ito ng kinakatawan ng Rehiyon VI sa Pansamantalang Batasang Pambansa, mula 1978 hanggang 1984. Ang lungsod ay muling ipinangkat kasama ang lalawigan ng Iloilo sa Regular Batasang Pambansa.

Sa ilalim ng bagong Konstitusyon, nabigyan ng sariling distrito ang lungsod na nagsimulang maghalal ng kinatawan noong eleksyon 1987.

Solong Distrito 
Populasyon (2015): 447,992

At-Large (defunct)

Tingnan din 
Distritong pambatas ng Iloilo

Sanggunian 
Philippine House of Representatives Congressional Library

Distritong Pambatas ng Pilipinas